stanford-oval/wikipedia huggingface dataset:
เรียวกัง

ห้องพักภายในเรียวกังที่ทามัตซึกุริ อนเซ็ง
เรียวกังที่ อะริมะ อนเซ็ง (Arima Onsen)
เรียวกัง (ญี่ปุ่น: 旅館; โรมาจิ: ryokan) คือโรงแรมขนาดเล็ก หรือโรงเตี๊ยมในประเทศญี่ปุ่นซึ่งมีต้นกำเนิดในสมัยยุคเอะโดะ (ค.ศ. 1603 - ค.ศ. 1868) โดยมักตั้งอยู่รายรอบทางหลวงสำคัญในอดีตเพื่อรองรับผู้เดินทางไปมา โดยปกติเรียวกังจะมีจุดเด่นคือ ห้องพักปูเสื่อ (ตาตามิ) อ่างอาบน้ำรวม และบริเวณสาธารณะที่ผู้เข้าพักจะต้องสวมยูกาตะ
เรียวกังจะพบยากในเขตโตเกียว รวมถึงเมืองใหญ่อื่น ๆ เนื่องจากมีราคาแพงมากเมื่อเทียบกับโรงแรมทั่ว ๆ ไป โดยชาวญี่ปุ่นหันมาใช้บริการโรงแรมกันอย่างแพร่หลายมากขึ้นในปัจจุบัน ในเมืองใหญ่บางแห่งยังพบเรียวกังในราคาที่เหมาะสม ที่มีราคาเริ่มต้นเพียง 1200 บาทต่อคืนเท่านั้น อย่างไรก็ตาม เรียวกังมักจะพบในบริเวณที่มีทัศนียภาพสวยงาม เช่น บริเวณภูเขา และชายทะเล เป็นต้น ในปัจจุบันนั้นได้มีการพัฒนาเรียวกังให้เป็นคอนเซปในการออกแบบของโรงแรมในเครือสมัยใหม่ซึ่งมีชื่อว่า "โฮชิโน รีสอร์ต" ซึ่งได้เปิดให้บริการเรียวกังในเมืองคารุอิซาวะ ในปีค.ศ. 1914
ลักษณะพิเศษ

เรียวกังดั้งเดิมนั้นจะประกอบด้วยทางเข้าขนาดใหญ่ ซึ่งประกอบด้วยที่นั่งและตั่งสำหรับลูกค้าที่มาใช้บริการเพื่อนั่งและสนทนา เรียวกังในสมัยใหม่นั้นได้มีการเพิ่มโทรทัศน์เข้าไปด้วย ห้องพักนั้นสร้างในแบบประเพณีของญี่ปุ่น โดยมีการปูพื้นด้วยเสื่อ (ตาตามิ) และประตูเป็นบานเลื่อน ถึงแม้ว่าจะมีการรักษาความปลอดภัยด้วยประตูที่มีกลอนอย่างแน่นหนา มักจะเปิดเข้ามาเป็นทางเข้าเล็ก ๆ ซึ่งกั้นระหว่างห้องนอนด้วยประตูบานเลื่อน โดยด้านนอกประตูเป็นที่วางรองเท้า และภายในปูด้วยเสื่อตาตามิอีกเช่นเคย ห้องพักในเรียวกังมักจะมีระเบียงยื่นออกไปด้านนอก โดยจะต้องผ่านประตูเลื่อนออกไปอีกเช่นเคย
เรียวกังส่วนใหญ่นั้นจะมีบริเวณอาบน้ำรวม หรือ โอฟุโร ซึ่งจะแบ่งตามเพศ โดยใช้น้ำร้อนจากแหล่งน้ำร้อนจากธรรมชาติ (อนเซ็ง) ถ้าพบในบริเวณใกล้เคียง โดยเฉพาะอย่างยิ่งในเขตที่มีบ่อน้ำร้อนนั้นจะพบเรียวกังเป็นจำนวนมาก เรียวกังระดับสูงนั้นมักจะมีห้องอาบน้ำส่วนตัวด้วย ในปกติภายในเรียวกัง จะให้ผู้เข้าพักสวมใส่ยูกาตะภายในเขตเรียวกัง เพื่อไว้เล่นกีฬาสันทนาการต่าง ๆ รวมทั้งบางที่ยังอนุญาตให้นำออกไปสวมใส่นอกเรียวกังได้
เครื่องนอนที่ให้บริการในห้องพักนั้นจะเป็นฟูกปูบนพื้นเสื่ออีกทีหนึ่ง เมื่อแขกเข้าพักนั้น มักจะมีโต๊ะอยู่กลางห้องพร้อมอุปกรณ์ในการชงชา โดยโต๊ะตัวนี้ยังใช้สำหรับให้บริการอาหารเมื่อมีการสั่งอาหารสำหรับให้บริการในห้อง และเมื่อผู้เข้าพักออกไปนอกห้องแล้ว พนักงานจะย้ายโต๊ะกลางนี้ไปไว้ข้าง ๆ ห้อง และปูที่นอนให้
อิชิโกะกับฮาเนโอะ

| อิชิโกะกับฮาเนโอะ |
| --- | --- |

ญี่ปุ่น: 石子と羽男-そんなコトで訴えます?-
 
ประเภท: กฎหมาย คอเมดี
บทโดย: มาซาฟูมิ นิชิดะ
กำกับโดย: อายูโกะ สึกาฮาระ ทาเกโยชิ ยามาโมโตะ
แสดงนำ:   คาซูมิ อาริมูระ  โทโมยะ นากามูระ  เออิจิ อากาโซะ  โอดะ โออิเดยาซุ  มาซาชิ ซาดะ 
ดนตรีแก่นเรื่องปิด: "นินเก็งงกกก" โดย แรดวิมส์
ผู้ประพันธ์เพลง: มาซาฮิโระ โทกูดะ
ประเทศแหล่งกำเนิด: ประเทศญี่ปุ่น
ภาษาต้นฉบับ: ภาษาญี่ปุ่น
จำนวนตอน: 10
การผลิต
ผู้อำนวยการสร้าง: จุนโกะ อาราอิ
ความยาวตอน: 54 นาที
บริษัทผู้ผลิต: ทีบีเอสสปาร์กเกิล ทีบีเอสทีวี
ออกอากาศ
เครือข่าย: ทีบีเอสทีวี
ออกอากาศ: 15 กรกฎาคม ค.ศ. 2022 (2022-07-15) – 16 กันยายน ค.ศ. 2022 (2022-09-16)
อิชิโกะกับฮาเนโอะ: จะฟ้องร้องด้วยเรื่องแบบนั้นเหรอ? (ญี่ปุ่น: 石子と羽男-そんなコトで訴えます?-; อังกฤษ: ISHIKO and HANEO: You're Suing Me?) เป็นละครโทรทัศน์ญี่ปุ่นที่ออกอากาศทางทีบีเอสทีวี ตั้งแต่วันที่ 15 กรกฎาคม ถึง 16 กันยายน ค.ศ. 2022 นำแสดงโดย คาซูมิ อาริมูระ แสดงเป็น โชโกะ อิชิดะ ผู้ช่วยทนายของ โยชิโอะ ฮาเนโอกะ แสดงโดย โทโมยะ นากามูระ
นักแสดง > ตัวละครหลัก

คาซูมิ อาริมูระ แสดงเป็น โชโกะ อิชิดะ
ผู้ช่วยทนายความของฮาเนโอกะที่สำนักทนายความอูชิโอะซึ่งพ่อของเธอเป็นเจ้าของ
โทโมยะ นากามูระ แสดงเป็น โยชิเอะ ฮาเนโอกะ
ทนายความที่สำนักทนายความอูชิโอะ
นักแสดง > ตัวละครสมทบ

มาซาชิ ซาดะ แสดงเป็น วาตาโร อูชิโอะ
พ่อของอิชิดะและเจ้าของสำนักทนายความอูชิโอะ
เออิจิ อากาโซะ แสดงเป็น อาโอะ โอบะ
อดีตผู้ขอปรึกษากฎหมายจากฮาเนโอกะ ภายหลังตัดสินใจเข้าทำงานพิเศษที่สำนักทนายความอูชิโอะ
โอดะ โออิเดยาซุ แสดงเป็น เคซูเกะ ชิโอซากิ
เรตติง

| ตอน | วันที่ออกอากาศ | กำกับโดย | เรตติง |
| --- | --- | --- | --- |
| ตอน 1 | 15 กรกฎาคม ค.ศ. 2022 | อายูโกะ สึกาฮาระ | 6.9% |
| ตอน 2 | 22 กรกฎาคม ค.ศ. 2022 | อายูโกะ สึกาฮาระ | 6.9% |
| ตอน 3 | 29 กรกฎาคม ค.ศ. 2022 | ทาเกโยชิ ยามาโมโตะ | 6.8% |
| ตอน 4 | 5 สิงหาคม ค.ศ. 2022 | อายูโกะ สึกาฮาระ | 8.4% |
| ตอน 5 | 12 สิงหาคม ค.ศ. 2022 | ทาเกโยชิ ยามาโมโตะ | 7.4% |
| ตอน 6 | 19 สิงหาคม ค.ศ. 2022 | ทาเกโยชิ ยามาโมโตะ | 7.5% |
| ตอน 7 | 26 สิงหาคม ค.ศ. 2022 | อายูโกะ สึกาฮาระ | 7.0% |
| ตอน 8 | 2 กันยายน ค.ศ. 2022 | ทาเกโยชิ ยามาโมโตะ | 7.0% |
| ตอน 9 | 9 กันยายน ค.ศ. 2022 | อายูโกะ สึกาฮาระ | 7.1% |
| ตอน 10 | 16 กันยายน ค.ศ. 2022 | อายูโกะ สึกาฮาระ | 8.0% |
เรตติงเฉลี่ย 7.3% (ภูมิภาคคันโต)
เทเบิลเทนนิสในกีฬาแห่งชาติครั้งที่ 41 – คู่ผสม

"เทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภทคู่ผสม มีผู้เข้าร่วมการแข่งขัน 16 คู่ จาก 11 จังหวัด
เริ่มแข่งขันวันที่ 12 ธันวาคม 2555 และรอบชิงชนะเลิศวันที่ 16 ธันวาคม 2555
สนามที่ใช้ในการแข่งขัน ณ อาคารพลศึกษา 1 มหาวิทยาลัยเชียงใหม่
สรุปผลการแข่งขัน

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| คู่ผสม | สมุทรปราการ ธมลวรรณ  เขตต์เขื่อน แม๊กซ์  พวงศรี | กรุงเทพมหานคร ภาคภูมิ  สงวนสิน อนิศรา  เมืองสุข | ระนอง พงศ์ภูวิศ  วิฑูรย์พันธ์ สุธาสินี  เสวตรบุตร |
| คู่ผสม | สมุทรปราการ ธมลวรรณ  เขตต์เขื่อน แม๊กซ์  พวงศรี | กรุงเทพมหานคร ภาคภูมิ  สงวนสิน อนิศรา  เมืองสุข | สมุทรปราการ ก้องเกียรติ  ทรัพย์ศิริอยู่คง แคทรียา  พวงศรี |
ฮิการุ มิโดริกาวะ

ฮิการุ มิโดริกาวะ (ญี่ปุ่น: 緑川 光; โรมาจิ: Midorikawa Hikaru) เป็นนักพากย์ชายชาวญี่ปุ่น ผลงานเรื่องแรกของเขาคือ บทตัวประกอบในเรื่อง เออิชิสมองกล ต่อมาชื่อของเขาก็เริ่มเป็นที่รู้จักจากบท ชินโจ ใน ไซเบอร์ฟอร์มูล่า จากนั้นก็มีชื่อเสียงมากขึ้นจากบท ชินทาโร่ ในเรื่อง ปาปุว่าคุง และมาโด่งดังสุดขีดจากบท ฮีโร่ ยุย ใน กันดั้มวิง
| ฮิการุ มิโดริกาวะ |
| --- | --- |
เกิด: 2 พฤษภาคม พ.ศ. 2511
ชื่ออื่น: กรีนริเวอร์ไลต์ (Green River Light) , GRL
อาชีพ: นักพากย์ในประเทศญี่ปุ่น
องค์การ: อาโอนิโปรดักชั่น
ส่วนสูง: 174 ซม.
ข้อมูลส่วนบุคคล

เป็นเพื่อนที่เรียนจบมาจากโรงเรียนสอนนักพากย์ของอาโอนิโปรดักชัน รุ่นเดียวกับ อายะ ฮิซากาวะ และ มิยาโกะ เอ็นโด
เป็นคนรักสุนัข ที่บ้านเลี้ยงสุนัขพันธุ์ปาปิยอง 2 ตัว ชื่อ ไรมุจัง กับ คารินจัง
เป็นนักพากย์คนหนึ่งที่ชอบเล่นเกมและติดเกมเป็นที่สุด โดยเฉพาะเกมออนไลน์อย่าง แร็กนาร็อก ออนไลน์ นอกจากนี้ยังได้เป็น 1 ในทีม supervisor ของเกม ซุปเปอร์โรบ็อตไทเซ็น อีกด้วย
ที่บ้านของเขาเป็นร้านขายยา ชื่อ "ร้านขายยามิโดริ" (ญี่ปุ่น: ミドリ薬局; โรมาจิ: Midori Yakkyoku)
นักพากย์ โทโมคาสึ สุงิตะ (ผู้พากย์เสียง ฮิเดกิ ในเรื่อง ดิจิทัล เลดี้) เรียกเขาว่า "อาจารย์"
ภรรยาของเขา มากิ อิโต (เดิมชื่อ โทโกะ อิโต) ก็เป็นนักพากย์เช่นเดียวกัน แต่ผลงานส่วนใหญ่จะเน้นไปทาง H เกม มากกว่า
ผลงาน > แอนิเมชั่น

ดราก้อนบอล Z รับบทเป็น มนุษย์ดัดแปลงหมายเลข 16, ไพคูฮัง
ไซเบอร์ฟอร์มูล่า รับบทเป็น ชินโจ นาโอกิ
ปาปุว่าคุง รับบทเป็น ชินทาโร่
ชู้ต! รับบทเป็น ทานากะ โทชิฮิโกะ
เซเลอร์มูน R รับบทเป็น เอล หรือ กินงะ เซจูโร่
เซเลอร์มูน R ภาคภาพยนตร์จอเงิน รับบทเป็น ฟีโอเร่
สแลมดังก์ รับบทเป็น รุคาว่า คาเอเดะ
มาร์มาเลดบอย รับบทเป็น ไมเคิล แกรนต์
บาวน์ตี้ด็อก (BOUNTY DOG) รับบทเป็น เค มิมูระ
มฤตยูเหนือนรก รับบทเป็น คางุระ
สเลเยอร์ส รับบทเป็น เซลกาดีส
กันดั้มวิง รับบทเป็น ฮีโร่ ยุย
พลิกตำนานมาพบรัก รับบทเป็น ทามาโฮเมะ
ไฟเออร์เอ็มเบลม (OVA) รับบทเป็น มาร์ธ
อูเทนะ พลิกฟ้าตามหารัก รับบทเป็น มิคาเงะ โซจิ
เปลวฟ้าผ่าปฐพี รับบทเป็น มิคางามิ โทคิยะ
โทเคียวจุชโชเด็น รับบทเป็น เซงุ จุตโตะ
สตาร์โอเชียน EX รับบทเป็น อเลน
เกมกลคนอัจฉริยะ รับบทเป็น ไคบะ เซโตะ
จีทีโอ คุณครูพันธุ์หายาก รับบทเป็น คิคุจิ โยชิโตะ
ดิจิมอนฟรอนเทียร์ รับบทเป็น แองเจมอน
สไครด์ (Scryed) รับบทเป็น ริวโฮ
โตเกียวเหมียวเหมียว รับบทเป็น อาคาซากะ เคอิจิโร่
โบะโบะโบโบะ โบโบะโบ้ รับบทเป็น ซอฟตัน
คาวบอยบีบ๊อป รับบทเป็น ลิน
นินจาคาถาโอ้โฮเฮะ รับบทเป็น อาราชิ
กัชเบล รับบทเป็น ดิวโฟ
เซนต์เซย่า ภาคโหมโรงสู่ภาคสวรรค์ รับบทเป็น อิคารอส โทมะ
แอร์ ภาคภาพยนตร์จอเงิน (AIR) รับบทเป็น คุนิซากิ ยูกิโตะ
แชมเปี้ยนขนมปัง สูตรดังเขย่าโลก รับบทเป็น นารุมิ ชิซึโตะ
ซุปเปอร์โรบ็อตไทเซ็น OG ดิ แอนิเมชัน รับบทเป็น มาซากิ อันโด
เพอร์โซนา ทรินิตีโซล รับบทเป็น อากิฮิโกะ ซานาดะ
ดีมอนเบน รับบทเป็น มาสเตอร์เทเรียน
ดิจิมอนครอสวอร์ส รับบทเป็น สแปลชมอน
Starry Sky รับบทเป็น โทโมเอะ โย
Sekai-ichi Hatsukoi รับบทเป็น มิโนะ คานาเดะ
โทริโกะ รับบทเป็น สตาร์จุน
เซนต์เซย์ย่า โอเมกา รับบทเป็น เปกาซัส โคกะ
Saiunkoku Monogatari รับบทเป็น ชิ เซรัน
ฮาร์ตแคชพรีเคียว! รับบทเป็น ดูน
โทเคนรันบุ ฮานามารุ รับบทเป็น จูซึมารุ สึเนะสึกุ
Uta no prince-sama รับบทเป็น โอโทริ เอย์อิจิ ลีดเดอร์วง HE★VENS
ยอดนักสืบจิ๋วโคนัน รับบทเป็น โมโรฟุชิ ฮิโรมิสึ
ผลงาน > เกม

ควอ วาดิส (Qua Vadis) รับบทเป็น ฮัล บาราซิน
เทลส์ ออฟ เดสตินี่ รับบทเป็น ลีออน แมกนัส
เทลส์ ออฟ เดสตินี่ 2 รับบทเป็น จูดัส
เซโนเกียร์ส รับบทเป็น หว่องเฟยฟง (เฟย)
ลูนาร์ อีเทอร์นอล บลู รับบทเป็น ฮีโร่
ซุปเปอร์โรบ็อตไทเซ็น รับบทเป็น มาซากิ อันโด, ฮีโร่ ยุย
แลงกริซเซอร์ 5 รับบทเป็น ซิกม่า
โซสึเกียว M รับบทเป็น อาราอิ โทโงะ
ไซคิกฟอร์ซ 2 รับบทเป็น ไมท์
โทชินเด็น สุบารุ รับบทเป็น สุบารุ ชินโจ
เดด ออร์ อะไลฟ์ 3 รับบทเป็น ฮายาเตะ
สุคินะโมโนะ วะ สุคิ ดาคาระ โชงาไน รับบทเป็น ฮาชิบะ โซระ
แอร์ รับบทเป็น  คุนิซากิ ยูกิโตะ
โจโจ้ ล่าข้ามศตวรรษ Phantom Blood รับบทเป็น ดิโอ แบรนโด
โทคิเมคิเมโมเรียล เกิร์ลสไซด์ รับบทเป็น ฮาสึกิ เค
เอย์ยู เด็นเซ็ตสึ 6 - โซระ โนะ คิเซคิ FC (เฟิร์ส แช็ปเตอร์) รับบทเป็น ร้อยตรี โรแลนซ์ เบลเกอร์ (เรเว)
เอย์ยู เด็นเซ็ตสึ 6 - โซระ โนะ คิเซคิ SC (เซคันด์ แช็ปเตอร์) รับบทเป็น จักรพรรดิดาบ เลออนฮัล์ท (เรเว)
เอย์ยู เด็นเซ็ตสึ 6 - โซระ โนะ คิเซคิ the3rd (เดอะ เธิร์ด) รับบทเป็น อัศวินนิลกาฬ (เรเว)
เพอร์โซนา 3 รับบทเป็น อากิฮิโกะ ซานาดะ
ดีมอนเบน รับบทเป็น มาสเตอร์เทเรียน
ซายะ โนะ อุตะ รับบทเป็น ฟุมิโนริ ซาคิซากะ
มาไคเซนกิดิสไกอา 2 รับบทเป็น อเดล
Starry Sky รับบทเป็น โทโมเอะ โย
Togainu no Chi รับบทเป็น ชิกิ
ดิสนีย์: ทวิสเต็ดวันเดอร์แลนด์ รับบทเป็น  ลิเลีย แวนรูจ
ผลงาน > ภาพยนตร์โทกูซัตสึ

เดนโคโชวจิน กริดแมน รับบทเป็น กริดแมน
โกโกไฟว์ รับบทเป็น ซาลาแมนเดส
อาบะเรนเจอร์ รับบทเป็น ท็อปเกลเลอร์
มาสค์ไรเดอร์เดนโอ & คิบะ ไคลแมกซ์เดกะ รับบทเป็น เนกะทารอส / เนกะเดนโอ
อากิบะเรนเจอร์ รับบทเป็น คะบุกิโช เมสกุโรเฮียวมอนโช
ผลงาน > ภาพยนตร์แอนิเมชั่น

ยอดนักสืบจิ๋วโคนัน: เจ้าสาวฮาโลวีน รับบทเป็น โมโรฟุชิ ฮิโรมิสึ
ยอดนักสืบจิ๋วโคนัน: กลยุทธ์ภูธรสลาตัน รับบทเป็น โมโรฟุชิ ฮิโรมิสึ
แหล่งข้อมูลอื่น

HIKARU'S BAR (เว็บไซต์ส่วนตัว) เก็บถาวร 2005-06-20 ที่ เวย์แบ็กแมชชีน (ญี่ปุ่น)
ประวัติส่วนตัวในเว็บต้นสังกัด (อาโอนิโปรดักชัน) เก็บถาวร 2006-04-22 ที่ เวย์แบ็กแมชชีน (ญี่ปุ่น)
สมเด็จพระราชาธิบดีฮัจญี อาห์หมัด ชาห์

สุลต่านรัฐปะหังองค์ที่ 5
สมเด็จพระราชาธิบดีสุลต่านฮัจญี อาห์หมัด ชาห์ (24 ตุลาคม พ.ศ. 2473 - 22 พฤษภาคม พ.ศ. 2562) ทรงเป็นสุลต่านแห่งรัฐปะหัง เสด็จพระราชสมภพเมื่อวันที่ 24 ตุลาคม พ.ศ. 2473 จนกระทั้งทรงสละราชสมบัติเมื่อวันที่ 11 มกราคม พ.ศ. 2562 หลังจากนั้นจึงได้เปลี่ยนพระราชอิสริยศเป็นสมเด็จพระราชบิดา
พระองค์ทรงเป็นพระราชโอรสพระองค์ที่ 3 และเป็นพระราชโอรสพระองค์เดียวใน สุลต่านอะบู บาการ์แห่งปะหัง กับ พระราชินีเติงกู อัมปวน เบซาร์ ราจา ฟาฏิมะฮ์
พระองค์ทรงเป็นยังดีเปอร์ตวนอากงองค์ที่ 7 ซึ่งปกครองมาเลเซียตั้งแต่วันที่ 26 เมษายน พ.ศ. 2522 จนถึง 25 เมษายน พ.ศ. 2527
ชีวประวัติ

สุลต่านฮัจญี อาห์หมัด ชาห์ เสด็จพระราชสมภพเมื่อวันที่ 24 ตุลาคม พ.ศ. 2473 เวลา 12.00 น. ณ พระราชวังอิสตานา อาบู บาร์กา เมืองเปอกัน รัฐปะหัง ในรัชสมัยสุลต่าน Abdullah al-Mu’tassim Billah Shah สุลต่านแห่งรัฐปะหังองค์ที่ 3 พระองค์ได้รับการศึกษาขั้นต้นที่โรงเรียนภาษามลายูในเมืองเปอกัน และวิทยาลัยกัวลากังซาร์มาเลย์ พระองค์ยังทรงศึกษาพื้นฐานของศาสนาอิสลามที่อัล-ลักฮะห์ วัดดิน อัล-สุลต่าน อาบู บาการ์ เลคเชอร์ สนามโปโล เมืองเปอกัน อย่างไรก็ตามการเรียนของพระองค์ถูกขัดจังหวะเนื่องจากเกิดเหตุสงครามโลกครั้งที่สอง สุลต่านฮัจญี อาห์หมัด ชาห์ยังได้เรียนภาษาญี่ปุ่นในช่วงที่ญี่ญี่ปุ่นยึดครองสหพันธรัฐมาลายา
ในปี พ.ศ. 2487 เมื่อมีพระชนมายุได้ 14 พรรษา สุลต่านฮัจญี อาห์หมัด ชาห์ได้รับแต่งตั้งให้เป็นมกุฎราชกุมาร (เติงกู มะโกตา) แห่งปะหัง เมื่อสงครามสิ้นสุดลง พระองค์ทรงศึกษาต่อที่โรงเรียนคลิฟฟอร์ด กัวลาลิปิส และอาศัยในหอพักของโรงเรียน จากนั้นทรงศึกษาต่อที่วิทยาลัยมลายู
ในปี พ.ศ. 2491 สุลต่านฮัจญี อาห์หมัด ชาห์ ทรงศึกษาต่อในสาขารัฐประศาสนศาสตร์ที่ วิทยาลัยวูสเตอร์ใน มหาวิทยาลัยออกซฟอร์ด นอกจากนี้พระองค์ยังทรงศึกษาต่อที่ มหาวิทยาลัยเอ็กซิเตอร์ เมืองเอ็กซิเตอร์ มณฑลเดวอน หลักสูตรการบริหารท้องถิ่น ในขณะที่เรียนหลักสูตรนี้พระองค์ทรงฝึกงานที่สภาเขตเทศบาลในเมือง Sidmouth เป็นเวลาสามปี
สุลต่านฮัจญี อาหมัด ชาห์ เมื่อทรงมีพระชนมายุ 35 พรรษา ทรงดำรงตำแหน่งหัวหน้ากองพันทหารราบกองทัพสหพันธรัฐที่ค่ายบาตู 5 เมืองเมนตากับทรงบำเพ็ญประโยชน์แก่ทหารและประชาชนทั่วไป ทำให้พระองค์เป็นที่ชื่นชมของพสกนิกรว่าพระองค์เป็นเจ้าชายที่ห่วงใยพสกนิกรมาก
งานอดิเรก

สุลต่านฮัจญี อาห์หมัด ชาห์ ยังชอบกิจกรรมกลางแจ้งโดยเฉพาะกีฬาและเชี่ยวชาญในด้านนั้นมาก พระองค์ทรงเป็นที่รู้จักในฐานะนักโปโลทั้งในและต่างประเทศ
ในปี พ.ศ. 2525 สุลต่าน ฮัจญี อาห์หมัด ชาห์ ได้รับรางวัล International Olympic Football Award พระองค์เป็นชาวมาเลเซียคนเดียวที่ได้รับรางวัลอันทรงเกียรติ สุลต่าน  ฮัจญี อาห์หมัด ชาห์ ได้รับเลือกเป็นประธานสมาคมฟุตบอลมาเลเซีย(FAM) ในปี พ.ศ. 2527 สุลต่าน ฮัจญี อาห์หมัด ชาห์ ยังชื่นชอบกีฬาโปโล ฮอกกี้ แบดมินตัน และกอล์ฟอีกด้วย สุลต่านฮาจิ อาหมัด ชาห์ยังเข้าร่วมการแข่งขันกีฬาโอลิมปิกที่ลอสแองเจลิส โซล บาร์เซโลนา และแอตแลนตา
มกุฎราชกุมาร

ในรัชสมัยของพระองค์ สุลต่าน อาห์หมัด ชาห์อยู่ในลำดับที่สองในการสืบราชสันตติวงศ์แห่งปะหัง ต่อจากพระราชบิดาของพระองค์ เมื่อพระอัยกาสวรรคตในปี พ.ศ. 2475 และได้รับการสืบทอดจากพระราชบิดา จึงได้เป็นรัชทายาทในการสืบราชสันตติวงศ์ ในปี พ.ศ. 2487 เมื่อมีพระชนมายุได้ 14 พรรษา สุลต่านฮัจญี อาห์หมัด ชาห์ ได้รับแต่งตั้งให้เป็นมกุฎราชกุมาร (เติงกู มะโกตา) แห่งปะหัง การศึกษาของพระองค์ถูกขัดจังหวะเนื่องจากสงครามโลกครั้งที่สอง แต่พระองค์ยังทรงใช้โอกาสนี้ในการเรียนภาษาญี่ปุ่นในช่วงที่ญี่ปุ่นยึดครองมาลายา
ในปีพ.ศ. 2508 พระองค์ทรงได้รับแต่งตั้งให้เป็นผู้สำเร็จราชการแทนพระองค์เมื่อพระราชบิดาเสด็จไปต่างประเทศเป็นเวลาสองเดือน
การขึ้นครองราชสมบัติ > สุลต่านแห่งปะหัง

สุลต่าน อาห์หมัด ชาห์ได้รับการสถาปนาเป็นสุลต่านแห่งรัฐปะหัง องค์ที่ 5 เมื่อวันที่ 7 พฤษภาคม พ.ศ. 2517 หลังจากการสวรรคตของพระราชบิดา สุลต่านอะบู บาการ์แห่งปะหัง และได้รับสถาปนาเมื่อวันที่ 8 พฤษภาคม พ.ศ. 2518
การขึ้นครองราชสมบัติ > ยังดีเปอร์ตวนอากง

สุลต่าน อาห์หมัด ชาห์ได้รับการแต่งตั้งจากสภาผู้ปกครองมาเลย์ให้เป็นยังดีเปอร์ตวนอากงองค์ที่ 7 แห่งมาเลเซีย แทนสมเด็จพระราชาธิบดียะห์ยา เปตรา ซึ่งสวรรคตเมื่อวันที่ 25 เมษายน พ.ศ. 2522
ชีวิตส่วนพระองค์

สุลต่าน ฮัจญี อาห์หมัด ชาห์ อภิเษกสมรสกับ เติงกู ฮัจจะฮ์ อัฟซัน เมื่อวันที่ 22 เมษายน พ.ศ. 2497 มีพระราชบุตร 7 พระองค์ แบ่งเป็น พระราชโอรส 2 พระองค์และพระราชธิดา 5 พระองค์ หลังจากการสวรรคตของเติงกู ฮัจจะฮ์ อัฟซัน เมื่อวันที่ 29 มิถุนายน พ.ศ. 2531 สุลต่าน Haji Ahmad Shah ได้อภิเษกสมรสกับ ซุลตานะฮ์ กัลซม เมื่อวันที่ 14 มีนาคม พ.ศ. 2534 มีพระราชโอรส 1 พระองค์
สุลต่าน ฮัจญี อาห์หมัด ชาห์ ทรงดำรงตำแหน่งประธานคณะกรรมการขอ มหาวิทยาลัยอิสลามนานาชาติมาเลเซีย (International Islamic University of Malaysia) ตั้งแต่เดือนกุมภาพันธ์ พ.ศ. 2526
สละราชสมบัติ

เมื่อวันที่ 11 มกราคม 2019 พระองค์ทรงสละราชสมบัติให้ มกุฎราชกุมารแห่งรัฐปะหัง (ต่อมาคือสมเด็จพระราชาธิบดีอับดุลละฮ์ ชะฮ์ ) พระราชโอรสได้รับการแต่งตั้งเป็นสุลต่านองค์ที่ 6 แห่งรัฐปะหัง แล้วทรงได้รับการถวายพระนามว่าสมเด็จพระราชบิดา
พระองค์ได้ทรงมอบราชบัลลังก์แก่ สมเด็จพระราชาธิบดีอับดุลละฮ์ ชะฮ์ หลังจากทรงปกครองรัฐมาเกือบ 45 ปี เพื่อให้พระองค์มีสิทธิ์ขึ้นเป็นยังดีเปอร์ตวนอากง หลังจากการสละราชสมบัติของสมเด็จพระราชาธิบดีมูฮัมมัดที่ 5 แห่งกลันตัน
การสวรรคต

เมื่อวันที่ 22 พฤษภาคม พ.ศ. 2562 พระราชวังอิสตานา รัฐปะหัง มีแถลงการว่า สุลต่านเสด็จสวรรคตในเวลา 08.50 น. ที่ สถาบันหัวใจแห่งชาติ กรุงกัวลาลัมเปอร์ ประเทศมาเลเซีย หลังจากทรงพระประชวรมาเป็นระยะเวลานาน สมเด็จพระราชาธิบดีฮัจญี อาห์หมัด ชาห์ ถูกฝังไว้ข้างหลุมฝังพระบรมศพของสมเด็จพระอัครมเหสี เติงกู ฮัจจะฮ์ อัฟซัน ที่สุสานหลวงปะหัง มัสยิดอับดุลละฮ์ ในเมืองเปอกัน รัฐปะหัง
พระราชโอรสและพระราชธิดา

เติงกูเมอรียัม ประสูติ 1 เมษายน พ.ศ. 2498 (พระชนมายุ 67 ปี) ณ พระราชวังอิสตานา อาบูบาการ์ เมืองเปอกัน รัฐปะหัง เสกสมรสมาแล้ว 2 ครั้ง  • เสกสมรสกับเติงกู ดาโต๊ะศรี คามิล อิสมาอิล บิน เต็งกู อิดริส ชาห์ เมื่อวันที่ 24 เมษายน 2519 ภายหลังทรงหย่าร้าง มีพระบุตร-พระธิดา 3 พระองค์คือ เติงกูไอดี้ อาหมัด ชาห์, เติงกูนูรุล คามาเลีย, เติงกูมาดินา คามิเลีย ทรงมีพระนัดดาคือ เต็งกู อับดุลลาห์ อาเมียร์ อาหมัด ชาห์  • สมรสกับดาโต๊ะเสรี โมฮัมหมัด ตูฟิก อัล-โอซีร์ มีธิดา 2 คนคือ ปูเตรีนาตาชากับปูเตรีนูร์ อัฟซาน มีหลานคือ ปูเตรีนาดรา รานิยาและปูเตรี ชากิรา นูร์เจนน่า
เติงกูมูไฮนี่ ประสูติ 31 ตุลาคม พ.ศ. 2499 (พระชนมายุ 66 ปี) ณ พระราชวังมังคลาตุงกัล เมืองเปอกัน รัฐปะหัง เสกสมรสมาแล้ว 2 ครั้ง  • เสกสมรสกับเติงกู ดาโต๊ะอิบราฮิม เปตรา บิน เต็งกู อินทรา เปตรา เมื่อวันที่ 22 มกราคม 2524 ภายหลังทรงหย่าร้าง ไม่มีพระบุตร  • สมรสกับ ตุน ดาโต๊ะศรี ฮัจจี อัฟเฟนดิ บิน ฮัจจี บัวร์ (ผู้บัญชาการกองกำลังรักษาดินแดน) มีบุตร-ธิดา คือ มุนวราห์ สยามมิยาห์ กับตุนอับดุล มูบิน ชาห์
เติงกูไอชาห์ มาร์เชลลา ประสูติ 13 พฤศจิกายน พ.ศ. 2500 (พระชนมายุ 65 ปี) ณ พระราชวังมังคลาตุงกัล เมืองเปอกัน รัฐปะหัง เสกสมรสมาแล้ว 3 ครั้ง  • เสกสมรสกับตุนกูคามิล อิคราม บิน ตุนกู อับดุลลาห์ เมื่อวันที่ 23 ตุลาคม 2523 ภายหลังทรงหย่าร้าง มีพระบุตร-พระธิดาคือ ตุนกูชาซวาน ไคยีชากับ ตุนปุตรา อาหมัด ไอซุดดิน ชาห์ และมีพระนัดดาคือ ตุนชาคิล อับดุลลาห์ ชาห์ กับตุนไครี อาหมัด ชาห์ • สมรสครั้งที่สองกับดาโต๊ะโมฮาเหม็ด โยฮัน บีน มีธิดาคือปูเตรีอัฟซาน มีหลานคือปูเตรีไคร่า ไลน่า  • สมรสกับดาโต๊ะมูฮาเมด ยูโซ๊ะ มีธิดาคือชากีล่า นาบีลา มีหลานคือ ปูเตรีโซเฟีย คาดิจา ไอชาห์
สมเด็จพระราชาธิบดีอับดุลละฮ์ พระราชสมภพ 30 กรกฎาคม พ.ศ.2502 (พระชนมายุ 63 พรรษา) ณ อิซตานา มังกา ตุงกัล เปอกัน รัฐปะหัง มีพระมเหสีและพระชายาคือ สมเด็จพระราชินีอาซีซะฮ์ อามีนะฮ์ ราจาเปอร์ไมซูรีอากง และพระชายาจูเลีย ราอิซ มีพระราชโอรสและพระราชธิดา ดังนี้  • เติงกูอามีร์ นัสเซอร์ อิบราฮิม (พระโอรสบุญธรรม) มีพระราชนัดดาคือ เติงกูอดัม อิบราฮิม ชะห์, เติงกูสุไลมาน อับดุลลาห์ ชะห์ และเติงกูนูห์ มูฮัมหมัด ชะห์ • เติงกูอะหมัด อิสกันดาร์ ชะห์ (สิ้นพระชนม์ตั้งแต่แรกประสูติ) • เติงกูฮัสซานัล อิบราฮิม อาลัม ชะห์ (มกุฏราชกุมารและผู้สำเร็จราชการแห่งรัฐปะหัง • เติงกูมูฮัมหมัด อิสกันดาร์ เรยาดิน ชะห์ • เติงกูอะหมัด อิสมาอิล มูอัดซัม ชะห์ (แฝดพี่)  • เติงกูปูเตรี อัฟซาน อามีนาห์ ฮาฟิดซาตุลเลาะห์ (แฝดน้อง)  • เติงกูญิฮาน อะซีซะฮ์ อะติยาตุลลอฮ์  • เติงกูปูเตรี อิมาน อัฟซาน มีพระนัดดาคือ เติงกูเซน เอดิน ชะห์ และเติงกูอาเลยา นอร์ลิน  • เติงกูอิลิชา อาเมร่า  • เติงกูอิลยาน่า
เติงกู อับดุล รามัน ประสูติ 23 สิงหาคม พ.ศ. 2503 (พระชมมายุ 62 ปี) ณ อิซตานา มังกา ตุงกัล เมืองเปอกัน รัฐปะหัง มีพระชายาคือ คุณหญิง จูลิตา ไอชาห์ บินตี อับดุลลาตีฟ และคุณหญิง นูร์บาฮียะห์ บินติ โมห์ด อากิป มีพระบุตรคือ เติงกูเอ็ดดี้ อากาสยา, เติงกูอาหมัด เฟอร์ฮาน ชะห์, เติงกูอาเมร่า อัสยา และเติงกูอาร์มาน อาลัม ชาห์
เติงกู นูร์ ฟาฏิมะฮ์ ประสูติ 4 กันยายน พ.ศ. 2505 (พระชนม์มายุ 60 ปี) เสกสมรสกับ ดาโต๊ะฮัจญี มูฮัมหมัด โมอิซ
เติงกู ชาฮารียาห์ ประสูติ 12 กันยายน พ.ศ. 2507 (พระชนมายุ 58 ปี)
เติงกู อับดุล ฟาฮัด มูอัดซัม ชาห์ ประสูติ 10 กุมภาพันธ์ พ.ศ. 2537 (พระชนมายุ 29 ปี)
ข้อมูล

Coercion and Governance: The Declining Political Role of the Military in Asia, Muthiah Alagappa, Stanford University Press, 2001, ISBN 0-8047-4227-8
Information Malaysia, Published by Berita Publ. Sdn. Bhd., 1989
The Europa Year Book, Europa Publications Limited, 1984, ISBN 0-905118-96-0
แหล่งข้อมูลอื่น

PAHANG, HRH , Sultan Haji Ahmad Shah Al-Mustain Billah ibni Al-Marhum Sultan Abu Bakar Ri’Ayatuddin Al-Muadzam Shah International Who's Who. accessed 1 September 2006.
| ด ค กพระมหากษัตริย์มาเลเซีย |
| --- | --- |
 อับดุล ระห์มัน  ฮีซามุดดิน อาลัม ชาห์  ซัยยิด ปุตรา  อิสมาอิล นาซีรุดดิน ชาห์  อับดุล ฮาลิม มูอัซซัม ชาห์  ยะห์ยา เปตรา  ฮัจญี อาห์หมัด ชาห์  อิสกันดาร์  อัซลัน มูฮิบบุดดิน ชาห์  จาฟาร์  ซาลาฮุดดีน อับดุล อาซิซ  ซัยยิด ซีรอญุดดีน  มีซัน ไซนัล อาบีดิน  มูฮัมมัดที่ 5  อับดุลละฮ์ ชะฮ์  อิบราฮิม อิซมาอิล 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  สหรัฐ
เทศบาลเมืองมาบตาพุด

| เทศบาลเมืองมาบตาพุด |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Map Ta Phut
นิคมอุตสาหกรรมมาบตาพุด
   ตรา
คำขวัญ: มาบตาพุดเมืองน่าอยู่ คู่อุตสาหกรรม นำเทคโนโลยี ประเพณีวันไหล ใส่ใจพัฒนา รักษาสิ่งแวดล้อม
ทม.มาบตาพุดที่ตั้งเทศบาลเมืองมาบตาพุด
พิกัด: 12°43′30.1836″N 101°07′35.2344″E﻿ / ﻿12.725051000°N 101.126454000°E﻿ / 12.725051000; 101.126454000
ประเทศ:  ไทย
จังหวัด: ระยอง
อำเภอ: เมืองระยอง นิคมพัฒนา
การปกครอง
 • นายกเทศมนตรี: ถวิล โพธิบัวทอง
พื้นที่
 • ทั้งหมด: 165.565 ตร.กม. (63.925 ตร.ไมล์)
ประชากร (2561)
 • ทั้งหมด: 68,410 คน
 • ความหนาแน่น: 413.19 คน/ตร.กม. (1,070.2 คน/ตร.ไมล์)
รหัส อปท.: 04210103
ที่อยู่ สำนักงาน: เลขที่ 9 ถนนเมืองใหม่มาบตาพุดสาย 7 ตำบลห้วยโป่ง อำเภอเมืองระยอง จังหวัดระยอง 21150
เว็บไซต์: www.mtptown.go.th
 ส่วนหนึ่งของสารานุกรมประเทศไทย
มาบตาพุด เป็นเทศบาลเมืองแห่งหนึ่งที่ตั้งอยู่ในอำเภอเมืองระยอง และบางส่วนของอำเภอนิคมพัฒนา จังหวัดระยอง โดยห่างจากตัวเมืองระยองประมาณ 8 กิโลเมตร และห่างจากกรุงเทพมหานครตามถนนสุขุมวิทเป็นระยะทาง 204 กิโลเมตร เป็นองค์กรปกครองส่วนท้องถิ่นที่เป็นที่ตั้งศาลากลางจังหวัดระยอง เขตเทศบาลมีพื้นที่ 165.565 ตารางกิโลเมตร มีประชากรในปี พ.ศ. 2561 จำนวน 68,410 คน เมืองมาบตาพุด มีสถานะที่คล้ายกับเมืองแหลมฉบัง เนื่องจากเป็นพื้นที่ที่ตั้งขึ้นเพื่อรองรับโครงการพัฒนาชายฝั่งภาคตะวันออกและยังเป็นเขตอุตสาหกรรมหนักที่สำคัญของประเทศอีกด้วย ปัจจุบันมีโรงงานอุตสาหกรรม 257 แห่ง
เทศบาลเมืองมาบตาพุด เดิมคือสุขาภิบาลมาบตาพุด ซึ่งยกฐานะเป็นเทศบาลตำบลมาบตาพุด ครอบคลุมพื้นที่ตำบลมาบตาพุด อำเภอเมืองระยอง และอำเภอนิคมพัฒนา จัดตั้งเป็นเทศบาลตำบลเมื่อปี พ.ศ. 2534 และได้รับการยกฐานะเป็นเทศบาลเมือง ในปี พ.ศ. 2544
สถาบันทรัพยากรโลก (World Resources Institute) ระบุว่ามาบตาพุดเป็น "...หนึ่งในจุดร้อนอันเป็นมลพิษมากที่สุดในประเทศไทย มีประวัติด้านมลพิษทางอากาศและน้ำ มีอุบัติเหตุด้านอุตสาหกรรม การทิ้งขยะอันตรายอย่างผิดกฎหมาย และมีมลภาวะที่ส่งผลกระทบต่อสุขภาพ เช่น มะเร็งและความผิดปกติตั้งแต่แรกเกิด"
ชุมชน

เทศบาลเมืองมาบตาพุด มีประชากรทั้งหมด 68,410 คน (สำรวจเดือนกรกฎาคม พ.ศ. 2561) แบ่งเป็นอำเภอเมืองระยอง 66,068 คน และอำเภอนิคมพัฒนา 2,342 คน เมืองมาบตาพุดแบ่งออกเป็นชุมชนจำนวน 38 ชุมชน ได้แก่
ชุมชนวัดมาบตาพุด
ชุมชนบ้านบน
ชุมชนมาบยา
ชุมชนบ้านพลง
ชุมชนบ้านล่าง
ชุมชนมาบข่า-สำนักอ้ายงอน
ชุมชนมาบข่า-มาบใน
ชุมชนตลาดมาบตาพุด
ชุมชนเนินพยอม
ชุมชนอิสลาม
ชุมชนกรอกยายชา
ชุมชนหนองแตงเม
ชุมชนเกาะกก
ชุมชนตากวน-อ่าวประดู่
ชุมชนโขดหิน
ชุมชนเขาไผ่
ชุมชนคลองน้ำหู
ชุมชนซอยร่วมพัฒนา
ชุมชนซอยประปา
ชุมชนหนองบัวแดง
ชุมชนหนองน้ำเย็น
ชุมชนวัดโสภณ
ชุมชนหนองแฟบ
ชุมชนสำนักกะบาก
ชุมชนห้วยโป่งใน 1
ชุมชนห้วยโป่งใน 2
ชุมชนห้วยโป่งใน-สะพานน้ำท่วม
ชุมชนชากลูกหญ้า
ชุมชนตลาดห้วยโป่ง
ชุมชนมาบชลูด
ชุมชนซอยคีรี
ชุมชนหนองหวายโสม
ชุมชนเจริญพัฒนา
ชุมชนโขดหิน 2
ชุมชนชากลูกหญ้าฝั่งตะวันออก
ชุมชนหัวน้ำตกพัฒนา
ชุมชนมาบชลูด-ชากกลาง
ชุมชนวัดห้วยโป่ง
ปัจจุบันมีโรงเรียนในสังกัดเทศบาล ได้แก่ โรงเรียนเทศบาลเมืองมาบตาพุด